ส่วนที่ 1

ข้อมูลสรุป (Executive Summary)

จากการปรับตัวที่ดีขึ้นอย่างต่อเนื่องของภาวะเศรษฐกิจของประเทศไทย
ประกอบกับมาตรการช่วยเหลือจากภาครัฐ อาทิ การลดค่าธรรมเนียมการโอนกรรมสิทธิ์
การลดหย่อนภาษีธุรกิจเฉพาะ ตลอดจนอัตราดอกเบี้ยที่ ลดต่ำลงอย่างมากมาตลอดในช่วง 3
ปีที่ผ่านมา ทำให้ธุรกิจอสังหาริมทรัพย์ในประเทศไทยมีการฟื้นตัวขึ้นอย่าง รวดเร็ว
แต่การฟื้นตัวของธุรกิจอสังหาริมทรัพย์ในครั้งนี้มีเพียงผู้ประกอบการที่เป็นมืออาชีพที่แท้จริงที่สามารถฝ่าฟันมรสุมทางการเงินมาได้
โดยมีบุคลากรที่มีประสบการณ์ ความรู้ความสามารถ และมีทุนประกอบการที่แข็งแกร่ง
ตลอดจนได้รับความไว้วางใจจากคู่ค้าทางธุรกิจ และผู้บริโภค

 ด้านเงินทุนยังคงเป็นข้อจำกัดสำคัญของผู้ประกอบการธุรกิจอสังหาริมทรัพย์ โดยเฉพาะผู้ประกอบการขนาดเล็กและขนาดกลางบางราย สำหรับธนาคารพาณิชย์ที่ให้บริการด้านสินเชื่อในการพัฒนาโครงการ ก็เพิ่มความเข้มงวดในการพิจารณาความเป็นไปได้ของโครงการ สัดส่วนหนี้สินต่อส่วนทุนของบริษัทที่ขอกู้ ตลอดจนกำหนด เงื่อนไขในการชำระคืนดอกเบี้ยและเงินต้นที่บริษัทขนาดเล็กและขนาดกลางไม่สามารถขยายการลงทุนได้มากนัก

ในปัจจุบัน อัตราดอกเบี้ยในประเทศอยู่ในระดับที่ต่ำมาก ทั้งอัตราดอกเบี้ยเงินฝากและเงินกู้
ซึ่งนับว่าเป็นปรากฏการณ์ใหม่ในประเทศไทยที่อัตราดอกเบี้ยเงินฝากออมทรัพย์ต่ำกว่าอัตราเงินเฟ้อ
นอกจากนี้
ผู้ประกอบการรายใหญ่ยังมีทางเลือกในการระดมทุนโดยใช้ตราสารทางการเงินเป็นเครื่องมือ
ทำให้สามารถลดต้นทุนทางการเงิน ลงได้ต่ำกว่าอัตราดอกเบี้ยเงินกู้ทั่วไปจากสถาบันการเงิน ทั้งนี้
คาดว่าภาวะอัตราดอกเบี้ยต่ำและต้นทุนทางการเงินที่ต่ำลงของผู้ประกอบการจะยังคงเอื้อประโยชน์ให้กับผู้ประกอบการพัฒนาอสังหาริมทรัพย์และผู้บริโภค

อุตสาหกรรมวัสดุก่อสร้าง
เป็นอุตสาหกรรมที่ได้รับผลกระทบอย่างรุนแรงเช่นเดียวกับธุรกิจสถาบันการเงินตามความซบเซาของธุรกิจอสังหาริมทรัพย์
โดยหลายบริษัทมีการเปลี่ยนแปลงโครงสร้างของกลุ่ม และมีการเปลี่ยนแปลงผู้ถือหุ้นใหญ่
ตลอดจนมีการยกเลิกหรือหยุดเครื่องจักรเพื่อลดปริมาณการผลิตลงเป็นจำนวนมากในช่วงวิกฤติเศรษฐกิจ
ดังนั้น เมื่อตลาดอสังหาริมทรัพย์เริ่มฟื้นตัวกลับมา
ทำให้ภาควัสดุก่อสร้างไม่สามารถปรับตัวรองรับการขยายตัวอย่างรวดเร็วของธุรกิจอสังหาริมทรัพย์ได้ทันท่วงที
จึงทำให้เกิดภาวะขาดแคลนวัสดุก่อสร้างบางรายการ
และมีผลทำให้วัสดุก่อสร้างอีกหลายรายการมีราคาสูงขึ้นอย่างรวดเร็ว
โดยเฉพาะอย่างยิ่งในกลุ่มปูนซีเมนต์และเหล็กรูปพรรณ
ส่งผลให้ต้นทุนการก่อสร้างสูงขึ้นอย่างน้อยร้อยละ 30 จากช่วงก่อนวิกฤติเศรษฐกิจ

ในปี 2545 บริษัทประสบความสำเร็จอย่างมากในการขยายธุรกิจ โดยเปิดตัวโครงการบ้านนาราสิริ
วัชรพล เฟส 2 และ 3 บ้านนาราสิริ ปิ่นเกล้า คอนโดมิเนียมสิริสาทร ซอยเย็นอากาศ
และสามารถปิดการขายโครงการ ดังกล่าวได้ภายในปีที่ผ่านมา
ตลอดจนเปิดดำเนินการให้เช่าอาคารหลังที่ 2 ของสิริอพาร์ตเมนต์ ถนนวิทยุ
ซึ่งทำการตกแต่งใหม่แล้วในไตรมาสที่ 3

ในเดือนสิงหาคม บริษัทประสบความสำเร็จในการเพิ่มทุนจดทะเบียนของบริษัท
โดยได้รับเงินทุนใหม่ทั้งสิ้นประมาณ 2,597 ล้านบาท
และได้นำเงินเพิ่มทุนดังกล่าวพร้อมด้วยเงินกู้ยืมที่เพิ่มขึ้นจากสถาบันการเงิน
ไปลงทุนพัฒนาโครงการที่อยู่อาศัยทั้งในแนวราบและแนวสูง ตลอดจนเข้าซื้อหุ้นของบริษัท ริชชี่
โฮลดิ้ง อัลลายแอนซ์ จำกัด ซึ่งเป็นเจ้าของกิจการโรงแรม โซฟีเทล สีลม

ส่วนธุรกิจบริหารและจัดการอสังหาริมทรัพย์ก็มีการเติบโตในระดับที่น่าพอใจ โดย ณ สิ้นปี 2545
บริษัทและบริษัทย่อยดำเนินการบริหารอาคารชุดพักอาศัย อพาร์ตเมนต์ อาคารสำนักงาน
และอาคารสถานที่ราชการ รวม ทั้งสิ้น 49 โครงการ

บริษัทมีรายได้รวมประมาณ 1,311 ล้านบาท เพิ่มขึ้นร้อยละ 150 และมีกำไรสุทธิประมาณ 49
ล้านบาทเมื่อเทียบกับปีที่ผ่านมาที่มีผลขาดทุนสุทธิประมาณ 92 ล้านบาท และ ณ สิ้นปี
มีสินทรัพย์รวมทั้งสิ้น 8,177 ล้านบาท และส่วนของผู้ถือหุ้น 3,288 ล้านบาท ทั้งนี้
โครงสร้างรายได้รวมของบริษัทฯประกอบด้วย รายได้จากการขาย โครงการอสังหาริมทรัพย์
คิดเป็นร้อยละ 66 รายได้จากการให้เช่าอสังหาริมทรัพย์ คิดเป็นร้อยละ 11
รายได้ค่าบริการจากการบริหารและจัดการโครงการการบริหารขายอสังหาริมทรัพย์
และธุรกิจโรงแรม คิดเป็นร้อยละ 19 และรายได้อื่นๆ คิดเป็นร้อยละ 3

ทางด้านการบริหารและการจัดการ บริษัทยังคงให้ความสำคัญสูงสุดกับแนวทางการกำกับกิจการที่ดี
(Good Corporate Governance) โดยมีคณะกรรมการบริษัท (Board of Directors)
คณะกรรมการตรวจสอบ (Audit Committee) คณะกรรมการพิจารณาค่าตอบแทน
(Compensation Committee) คณะกรรมการบริหาร (Executive Committee)
ร่วมกันทำหน้าที่ดูแลให้กิจการของบริษัทดำเนินไปอย่างมั่นคง
มีจริยธรรมทางธุรกิจและสามารถเพิ่มคุณค่าและผลตอบแทนแก่ผู้ถือหุ้นในระยะยาว
โดยยึดหลักความโปร่งใส (Transpency) ความซื่อสัตย์ (Integrity)
ความรับผิดชอบต่อผลการปฏิบัติหน้าที่ (Accountability) และความสามารถในการแข่งขัน
(Competitiveness) เป็นสำคัญ นอกจากนี้
บริษัทยังได้จัดตั้งหน่วยงานที่จะประสานงานให้ข้อมูลต่อผู้ถือหุ้น นักลงทุนและนักวิเคราะห์อีกด้วย

ทางด้านนโยบายเรื่อง “คน“
ซึ่งถือเป็นทรัพยากรที่เป็นกลไกสำคัญที่สุดในการขับเคลื่อนธุรกิจของบริษัท
โดยบริษัทให้ความสำคัญในการคัดเลือกผู้สมัครที่มีคุณสมบัติเหมาะสมและมีคุณภาพมาร่วมงานกับบริษัท
ตลอดจนพัฒนาฝึกอบรมศักยภาพพนักงานของบริษัทในด้านวิชาชีพและทักษะในการทำงาน
เพื่อให้เกิดการทำงานร่วมกันอย่างเป็นทีม อีกทั้งดูแลด้านสวัสดิการ ความเป็นอยู่ที่ดีของพนักงาน
จัดกิจกรรมพนักงานสัมพันธ์ที่เหมาะสม สร้างความรู้สึกมีส่วนร่วมของพนักงาน
เพื่อให้พนักงานของบริษัทฯเป็นบุคลากรที่มีคุณค่า อันจะนำมาซึ่งความสำเร็จของธุรกิจในระยะยาว

เนื่องจากตลาดทางด้านอสังหาริมทรัพย์ยังคงมีแนวโน้มที่ดีขึ้นอย่างต่อเนื่อง คาดว่าในปี 2546
ปริมาณ
อุปทานของตลาดที่อยู่อาศัยคุณภาพในเขตกรุงเทพชั้นในทั้งในแนวราบและแนวสูงจะยังคงไม่พอที่จะตอบสนองต่ออุปสงค์ที่ยังมีอยู่อย่างมาก
เนื่องจากผู้ประกอบการส่วนมากยังคงมีข้อจำกัดในการการระดมทุนและการจัดหาเงินกู้จากสถาบันการเงิน
ทำให้ไม่สามารถขยายจำนวนโครงการและกำลังการผลิตได้มากกว่าที่ดำเนินอยู่ ใน
ขณะเดียวกันสถาบันการเงินก็ยังคงระมัดระวังในการขยายสินเชื่อพัฒนาอสังหาริมทรัพย์

อนึ่ง โครงสร้างบริษัทในปัจจุบัน คณะกรรมการบริษัท คณะผู้บริหารและบุคลากรในทุกหน่วยงาน
ตลอดจนฐานะทางการเงินอันแข็งแกร่งของบริษัท
ได้สร้างความพร้อมให้บริษัทในการที่จะขยายการประกอบกิจการ และพัฒนาโครงการอย่างต่อเนื่อง
บริษัทจึงได้กำหนดเป้าหมายการดำเนินธุรกิจ โดยยังคงมุ่งเน้นไปที่การพัฒนาโครงการในแนวราบ
เช่น บ้านจัดสรรประเภทบ้านเดี่ยว ธุรกิจและกรุงเทพชั้นใน โดยจะเน้นการวิจัยและพัฒนา
และกลยุทธ์ทางการตลาด
เพื่อให้โครงการที่พักอาศัยของบริษัทฯมีคุณภาพมาตรฐานและสามารถตอบสนองต่อความต้องการของตลาดได้เป็นอย่างดี
ทั้งนี้ บริษัทจะเปิดตัวโครงการบ้านเดี่ยว 4 โครงการ และโครงการคอนโดมิเนียม
พักอาศัยไม่น้อยกว่า 4 โครงการ ทั้งนี้
จากการที่บริษัทประสบความสำเร็จในการดำเนินโครงการให้เช่าระยะยาวสำหรับอาคารพาณิชย์ในย่านสีลม
บริษัทก็จะยังคงดำเนินการพัฒนาโครงการประเภทนี้ต่อไปด้วย